Jonas Holøs

Jonas Holøs (27. august 1987 i Sarpsborg) er en norsk tidligere profesjonell ishockeyspiller (back). Han har spilt for den norske klubben , klubbene Växjö Lakers, Färjestad BK og Linköping HC i den Svenska hockeyligan (SHL), Colorado Avalanche i National Hockey League (NHL), den russiske klubben Lokomotiv Jaroslavl i Kontinental Hockey League (KHL), HC Fribourg-Gottéron i den sveitsiske National League (NL) og Kölner Haie i  Deutsche Eishockey Liga (DEL).

Han ble valgt av Colorado Avalanche som nummer 170 i sjette runde av NHL-draften i 2008. Han ble den sjette nordmannen til å spille i NHL da han debuterte for Avalanche den 16. oktober 2010. I alt spilte han 39 kamper i NHL. Ut over spill i NHL inkluderer høydepunktene i klubbkarrieren å vinne «The Double» med Färjestad i 2009 (seriemesterskap og SM-gull) og Gullpucken i 2014 som årets beste norske ishockeyspiller.

Internasjonalt har Holøs spilt på det norske landslaget på U18-, U20- og seniornivå. Han debuterte på A-landslaget ved ishockey-VM 2006 og spilte 121 offisielle landskamper på A-landslaget. Han deltok i 15 VM-turneringer og tre OL-turnering (2010, 2014, 2018). Fra 2017 til 2021 var han landslagskaptein.

Holøs var gjennom sin karriere kjent for å være en stor og sterk back, som ofte var blant de best trente på lagene han spilte for og blant dem på laget som spilte flest minutter per kamp.VG Sporten fakta. 20. august 2009. Side 13 Jon Aase, fagkonsulent for styrketrening på Olympiatoppen, har beskrevet Holøs som den «best trente lagidrettsutøveren uansett ballidrett i Norge gjennom tidene».

Karriere
Klubblag
Norge (2004–2008)
Han innledet sin ishockeykarriere i moderklubben Sparta Sarpsborg sesongen 2003/2004, seksten år gammel. Trenerne så raskt hans potensial, og det tok ikke lang tid før Holøs ble plukket opp til Sparta Sarspborgs U20-tropp. Det var i U20- troppen at han fikk sitt gjennombrudd og raskt etablerte seg som én av de absolutt beste backene i ligaen.

Sesongen 2004/2005 ble Holøs for første gang flyttet opp til Sparta Sarpsborgs A-tropp, der han gjorde fem poeng på 41 matcher i sin første sesong på A-laget. To år senere hadde han sin poengmessig beste sesong i norsk Eliteserie da han endte på sjetteplass i poengligaen blant backene med 30 målpoeng (11 mål og 19 assist) på 40 matcher. Etter ytterligere én sesong i Sarpsborg, hvor han ble tatt ut på GET-ligaens allstar-lag, forlot Holøs moderklubben til fordel for svensk ishockey.

Første periode i Sverige (2008–2010)
Den 23. april 2008 ble Holøs presentert som spiller for «norskeklubben» Färjestad BK sammen med landslagskollegene Anders Bastiansen og Marius Holtet. Etter ishockey-VM 2008 i Canada ble han valgt av Colorado Avalanche som nummer 170 i sjette runde av NHL-draften i 2008.

Holøs imponerte stort i sin første sesong for Färjestad. Han  gjorde Elitserien-debut den 18. september 2008 mot Brynäs IF. Senere samme månad, den 22. september, scoret han sitt første mål i Elitserien, på Gusten Törnqvist, da Luleå HF ble beseiret 2–0. På 55 kamper noterte han seg for åtte mål og seksten målpoeng. Han ble kåret til den viktigste nye spilleren i sesongen 08/09 da han var med å vinne seriemesterskapet og SM-gull (Le Mat-pokalen). Färjestads sportssjef Thomas Rundqvist beskrev Holøs som en spiller som  holdt «et jevnt, høyt nivå» og som hadde «imponert hele Hockey-Sverige», mens trener Per-Erik Johnson uttalte at han var «den spilleren i Färjestad som har utviklet seg mest denne sesongen».

Holøs hadde også imponert Avalanches talentspeidere med sitt storspill for Färjestad. Klubben forsøkte å signere Holøs allerede høsten 2009, men han takket nei for å fullføre toårskontrakten med Färjestad. Etter fortsatt storspill gjennom 2009/10-sesongen og under Vinter-OL 2010 i Vancouver økte interessen hos Avalanche for å signere ham fra 2010/11-sesongen.

NHL (2010–2011)
miniatyr|venstre|Holøs som Colorado Avalanche-spiller i 2011.
Den 23. mai 2010 signerte Holøs en toårskontrakt verdt 1,225 millioner USD med NHL-klubben Colorado Avalanche. Kontrakten var en såkalt toveiskontrakt hvor lønnen var høyere hvis han spilte i NHL men lavere dersom han ble sendt ned til farmerlaget i American Hockey League (AHL).«NHL neste for Holøs», Aftenposten 12. mai 2010

Holøs imponerte klubben på treningscampen under sesongoppkjøringen og ble dermed tatt ut til Avalanches tropp til sesongpremiere. Den 16. oktober 2010 ble han den sjette nordmannen som spilte i NHL da han debuterte for Colorado Avalanche borte mot New York Islanders. Colorado tapte kampen 5–2, men Holøs spilte i alt 23 minutter og 57 sekunder, mest av samtlige spillere i kampen. I sin fjerde kamp satte han en ny individuell rekord for norske NHL-spillere da han noterte seg for 27 minutter og 22 sekunders istid i en enkelt kamp. Den 28. oktober 2010 gjorde han sitt første målpoeng i NHL da Avalanche vant 6–5 mot Calgary Flames.

Den 21. november 2010 ble han sendt ned til farmerlaget Lake Erie Monsters i AHL for første gang i løpet av sesongen men ble hentet opp til Avalanche igjen den 27. november. Resten av sesongen vekslet han mellom spill for Avalanche og Lake Erie Monsters i AHL. Den 8.  april 2011 noterte han seg for to assist da Avalanche tapte 2–3 mot Dallas Stars. Siden Avalanche ikke kvalifiserte seg for Stanley Cup-sluttspillet ble Holøs sendt ned til AHL for å hjelpe Lake Erie i Calder Cup-sluttspillet. Han noterte seg for ett mål og én assist på sju kamper da Monsters ble slått ut i divisjonssemifinalen mot Manitoba Moose.

I alt spilte han 39 NHL-kamper og noterte seg for seks assist. Han var dermed én kamp fra å få en signeringsbonus på  USD for 40 spilte kamper. Foran 2011/12-sesongen forsterket Avalanche med signere fire nye backer, og under sesongoppkjøringen ble han sendt ned til farmerlaget. Med utsikt til begrenset sjanse for spilletid i NHL og manglende lyst til spill i AHL ble Holøs istedet enig med Avalanche om å bryte kontrakten for at han kunne spille i Europa.

Retur til Sverige (2011–2013)
miniatyr|Holøs som Växjö-spiller i 2013.
Flere klubber i Russland, Sveits og Sverige viste interesse for Holøs, som den 17. oktober 2011 signerte en ettårskontrakt med den nyopprykkede klubben Växjö Lakers i svenske Elitserien.

Russland (2013–2015)

Sverige og Sveits (2015–2021)

Tyskland og retur til Norge (2021–2023)
miniatyr|Holøs (nummer 7) i aksjon for Kölner Haie i DEL-kvartfinalen mot Eisbären Berlin, 10. april 2022.
Den 14. juni 2021 signerte Holøs en ettårskontrakt med den tyske klubben Kölner Haie i Deutsche Eishockey Liga (DEL). Under sesongoppkjøringen pådro han seg en alvorlig kneskade som krevde operasjon. Etter et langt skadefravær fikk Holøs endelig sin debut for Haie den 6. mars 2022 i en 4–2-seier over Fischtown Pinguins. Totalt spilte Holøs seks grunnseriekamper hvor smertene ofte hemmet bevegeligheten i kneet. I sluttspillet noterte han seg for ett mål på fire kamper hvor Haie røk ut i kvartfinalen mot Eisbären Berlin.

Etter en skadepreget 2021/22-sesong vurderte Holøs å ta ett år til i utlandet men valgte den 27. april 2022 å signere en treårskontrakt med moderklubben Sparta Sarpsborg. Tross høye forventninger begrenset kneskaden ham til at det kun ble én kamp for Holøs i comebacket i Sparta. Han meldte seg klar til NM-sluttspillet, men i første semifinalekamp mellom Sparta og Stavanger Oilers pådro han seg ett brudd i tommelen.

Den 4. august 2023 meldte Holøs at kneskaden han pådro seg i Tyskland tvang ham til å legge opp som spiller:

Landslagsspill
miniatyr|høyre|Jonas Holøs (høyre) og USAs David Backes i gruppespillskampen mellom Norge og USA ved vinter-OL 2010.
På juniornivå spilte Holøs på U18- og U20-landslaget hvor han deltok i to U18-VM i ishockey (2004 og 2005) og tre junior-VM (2005, 2006, 2007).

Holøs var i løpet av sin seniorkarriere en av de viktigste forsvarsspillerne og senere en av lederskikkelsene på det norske landslaget. I alt spilte 121 offisielle landskamper fordelt på 15 VM-turneringer og tre OL-turneringer (2010, 2014 og 2018).

Han debuterte på A-landslaget i 2005/06-sesongen og spilte sitt første VM på seniornivå i 2006. Han var med i VM-troppen ved VM 2008 i Canada som sendte Norge til sin første VM-kvartfinale.

Han måtte melde forfall til både OL-kvalifiseringen på Jordal i august 2021 og VM i Finland i 2022 på grunn av kneskaden han pådro seg i en treningskamp for Kölner Haie.

Meritter og personlige utmerkelser
 Klubb 
 Meritt Klubb  År Eliteserien (Norge) Gullpucken(årets beste norske ishockeyspiller) 2014 GET-ligaens allstar-lag  2007/08 Elitserien (Sverige) 15px SM-gull (Le Mat-pokalen) Färjestad BK 2008/09 15px Seriemester Färjestad BK 2008/09

 Landslag 
 Meritt År Norge En av lagets tre beste spillere i VM (7) 2010, 2012, 2014, 2015, 2017, 2019, 2021 Norge U18 15px Gull i U18-VM D1 2005 Norge U20 15px Gull i U20-VM D1 2005

Statistikk
Klubblag
     Grunnserie   Sluttspill Sesong Klubb Liga             2002/03  Norge U19 20 1 1 2 0 −28        2003/04 Sparta Sarpsborg U19 Norge U19 35 10  7 17 24 −23          Eliteserien 1 0 0 0 0 0        2004/05 Sparta Sarpsborg U19 Norge U19 1 1 1 2 0 ―         Sparta Sarpsborg UPC-ligaen 41 3 2 5 18 ― NM-sluttspill 4 0 0 0 2 ― 2005/06 Sparta Sarpsborg UPC-ligaen 26 3 4 7 14 ― NM-sluttspill 6 0 0 0 0 ― 2006/07 Sparta Sarpsborg UPC-ligaen 40 11 19 30 32 ― NM-sluttspill 13 2 2 4 18 ―  Sparta Sarpsborg 2 1. divisjon 1 2 0 2 0 ―        2007/08 Sparta Sarpsborg GET-ligaen 40 2 20 22 67 ― NM-sluttspill 13 2 2 4 18 ― 2008/09 Färjestad BK Elitserien 55 8 8 16 12  +7 SM-sluttspill 13 3 3 6 8 +9 2009/10 Färjestad BK Elitserien 51 1 13 14 24 −4 SM-sluttspill 7 0 0 0 2 0 2010/11 Colorado Avalanche NHL 39 0 6 6 10 −3         Lake Erie Monsters AHL 17 0 6 6 8 +1 Calder Cup-sluttspill 7 1 1 2 8 −3 2011/12 Växjö Lakers Elitserien 41 2 7 9 8 −9        2012/13 Växjö Lakers Elitserien 55 4 13 17 10 +3        2013/14 Lokomotiv Jaroslavl KHL 52 6 8 14 12 −12 Gagarin Cup-sluttspill 16 0 4 4 5 +4 2014/15 Lokomotiv Jaroslavl KHL 60 10 9 19 10 0 Gagarin Cup-sluttspill 6 0 1 1 2 −7 2015/16 Färjestad BK SHL 40 5 12 17 6 −10 SM-sluttspill 3 0 0 0 0 −1 2015/16 Färjestad BK CHL 5 0 0 0 0 −3        2016/17 Färjestad BK SHL 51 8 9 17 8 +12 SM-sluttspill 7 1 2 3 4 0 2016/17 Färjestad BK CHL 5 0 0 0 0 0        2017/18 HC Fribourg-Gottéron NL 38 2 12 14 8 −8 Sluttspill 2 0 0 0 0 0 2018/19 HC Fribourg-Gottéron NL 49 3 14 17 8 +9 Nedrykksspill 1 0 0 0 0 −1 2019/20 Linköping HC SHL 52 5 13 18 12 −1        2020/21 Linköping HC SHL 48 5 4 9 16 −8        2021/22 Kölner Haie DEL 6 0 0 0 0 +1 Sluttspill 4 1 0 1 2 −1 2022/23 Sparta Sarpsborg Fjordkraft-ligaen 0 0 0 0 0 0 NM-sluttspill 1 0 0 0 0 0 Totalt i Eliteserien (Norge) 148 19 45 64 131 ―  30 3 2 5 22 0 Totalt i Elitserien / SHL 393 38 79 117 96 −10  30 4 5 9 14 +8 Totalt i NHL 39 0 6 6 10 −3  0 0 0 0 0 0 Totalt i KHL 112 16 17 33 22 −2  22 0 5 5 7 −3 Totalt i NL 87 5 26 31 16 +1  3 0 0 0 0 +1 Totalt i CHL 10 0 0 0 0 −3  0 0 0 0 0 0

 Landslag 
 År Lag Mesterskap Resultat  SK M A P UTV 2004 Norge U18-VM 10.-plass 60112 2005 Norge U18-VM-D1 1.-plass 531414 2005 Norge Junior-VM-D1 1.-plass 50222 2006 Norge Junior-VM 10.-plass 600012 2006 Norge VM 11.-plass 60002 2007 Norge Junior-VM-D1 9.-plass 511231 2007 Norge VM 14.-plass 60116 2008 Norge VM 8.-plass 70116 2009 Norge OL-kv. Kv. 3 1 0 1 2 2009 Norge VM 11.-plass 60002 2010 Norge OL 10.-plass 4 0 1 1 2 2010 Norge VM 9.-plass 61128 2011 Norge VM 6.-plass 72352 2012 Norge VM 8.-plass 84592 2013 Norge VM 10.-plass 70004 2014 Norge OL 12.-plass 4 0 1 1 0 2014 Norge VM 12.-plass 71124 2015 Norge VM 11.-plass 71560 2016 Norge VM 10.-plass 71232 2016 Norge OL-kv. Kv. 3 2 1 3 2 2017 Norge VM 11.-plass 71122 2018 Norge OL 8.-plass 5 0 1 1 2 2018 Norge VM 13.-plass 71232 2019 Norge VM 12.-plass 71450 Junior totalt 2745961 Senior totalt 11416304650
SK = Spilte kamper, 
M = Mål, 
A = Assist, 
P = Poeng, 
UTV = Utvisninger

 Referanser 

 Eksterne lenker 

 Jonas Holøs' KHL-profil
 Norskfødte spillere draftet av NHL-lag
 Norske NHL-rekorder

Kategori:Norske ishockeyspillere
Kategori:Ishockeyspillere for Sparta Sarpsborg
Kategori:Ishockeyspillere for Colorado Avalanche
Kategori:Ishockeyspillere for Färjestad BK
Kategori:Deltakere for Norge under Vinter-OL 2010
Kategori:Ishockeyspillere under Vinter-OL 2010
Kategori:Deltakere for Norge under Vinter-OL 2014
Kategori:Ishockeyspillere under Vinter-OL 2014
Kategori:Deltakere for Norge under Vinter-OL 2018
Kategori:Ishockeyspillere under Vinter-OL 2018
Kategori:Personer fra Sarpsborg kommune
Kategori:Fødsler i 1987
Kategori:Norske ishockeyspillere i NHL
Kategori:Norske ishockeyspillere i SHL